Der har været massiv politibeskyttelse, hver gang Stram Kurs-lederen, Rasmus Paludan, har demonstreret i boligområder med mange muslimer. Det har kostet millioner at sikre partilederen ytringsfrihed.

Men nu må det være nok, lyder det fra Naser Khader (K).

Selvfølgelig skal han have lov til at bruge sin ytringsfrihed. Og jeg mener også, at x antal gange skal man have mulighed for at demonstrere, selvfølgelig skal man det, men skal man bare ubegrænset kunne trække på politiets ressourcer? Claus Oxfeldt, formand for Politiforbundet

Fra 1. januar til valgdagen har politiet brugt mandetimer svarende til over 100 millioner kroner på at sikre, at Rasmus Paludan og andre har kunnet demonstrere og deltage i arrangementer rundt om i landet, viser en opgørelse fra Rigspolitiet.

Konfrontationerne med lokale beboere ved demonstrationer har medvirket til, at Stram Kurs har fået meget opmærksomhed omkring partiets indvandrerkritiske politik.

- På den ene side er vores ytringshed under pres i visse boligområder, ghettoområder, og dér har Paludan understreget en pointe, siger Naser Khader.

- På den anden side synes jeg, at han skal til at komme videre. Vi har forstået pointen. Det at bruge så mange politiressourcer på sådan noget er vanvittigt.

Stram Kurs vil ikke skrue ned

Rasmus Paludan har dog på ingen måde tænkt sig at følge Naser Khaders råd for at skåne politiets ressourcer.